Όλγα της Ελλάδας (1903-1997)

Η Πριγκίπισσα Όλγα της Ελλάδας και της Δανίας (Σερβικά Κυριλλικά: Олга Карађорђевић/Olga Karađorđević, 11 Ιουνίου 1903 - 16 Οκτωβρίου 1997) από τον Οίκο της Ελλάδας ήταν η πρωτότοκη κόρη του Νικολάου πρίγκιπα της Ελλάδας και της Ελένης Βλαδιμήροβνας, κόρης του Βλαδίμηρου Αλεξάνδροβιτς των Σ.Χ.Γκόττορπ μεγάλου δούκα της Ρωσίας.

 Η Πριγκίπισσα Όλγα γεννήθηκε στην Αθήνα, στις 11 Ιουνίου 1903. Πατέρας της ήταν ο Νικόλαος, τρίτος γιος του βασιλιά Γεωργίου Α΄ της Ελλάδας και μητέρα της ήταν η Ελένη Βλαδιμήροβνα μεγάλη δούκισσα της Ρωσίας, εγγονή του Αλέξανδρου Β΄ αυτοκράτορα της Ρωσίας. Η οικογένεια της δεν ήταν πλούσια και αναγκάστηκε σε εξορία, όταν εκείνη ήταν 11 ετών, μετά την ανατροπή της ελληνικής μοναρχίας. Η οικογένεια ύστερα μετακόμισε στο Παρίσι, ενώ η πριγκίπισσα έμεινε σε διάφορα μέρη της Ευρώπης μαζί με την ευρύτερη βασιλική οικογένεια. Μεγαλωμένη χωρίς πολυτέλειες, η πριγκίπισσα Όλγα αρραβωνιάστηκε αρχικά τον Φρειδερίκο πρίγκιπα (μετέπειτα Φρειδερίκο Θ΄) της Δανίας το 1922. Στο τέλος παντρεύτηκε τον Παύλο των Καραγεώργεβιτς πρίγκιπα της Γιουγκοσλαβίας στο Βελιγράδι στις 22 Οκτωβρίου 1923. Ο Παύλος ήταν αντιβασιλιάς μετά τη δολοφονία του εξαδέλφου του Αλεξάνδρου Α΄ της Σερβίας. Ο Παύλος και η Όλγα απέκτησαν τρία παιδιά, οκτώ εγγόνια και δέκα δισέγγονα: Αλέξανδρος 1924-2016, πρίγκιπας της Γιουγκοσλαβίας, νυμφεύτηκε σε πρώτο γάμο τη Μαρία-Πία-Λουΐζα πριγκίπισσα της Σαβοΐας στις 12 Φεβρουαρίου 1955 και χώρισε το 1967· μαζί απέκτησαν δύο φορές δίδυμα. Νυμφεύτηκε σε δεύτερο γάμο τη Μπάρμπαρα πριγκίπισσα του Λιχτενστάιν στις 2 Νοεμβρίου 1973 και απέκτησαν ένα γιο. Νικόλαος 1928-1954, πρίγκιπας της Γιουγκοσλαβίας, απεβίωσε 26 ετών. Ελισάβετ γενν. 1936, πριγκίπισσα της Γιουγκοσλαβίας. Παντρεύτηκε σε πρώτο γάμο τον Χάουαρντ Όξενμπεργκ στις 21 Ιανουαρίου 1961 και χώρισε το 1966· μαζί απέκτησαν: Αικατερίνη Όξενμπεργκ γενν. 1961, παντρεύτηκε πρώτα τον Ρόμπερτ Έβανς, σκηνοθέτη, και μετά τον Κάσπαρ φαν Ντην, παραγωγό και ηθοποιό. Η Αικατερίνη είναι ηθοποιός και συμμετείχε στην τηλεοπτική σειρά Δυναστεία στο ρόλο της Αμάντα Κάρριγκτον. Έχει τρία τέκνα. Χριστίνα Όξενμπεργκ γενν. 1962, παντρεύτηκε τον Ντάμιαν Έλβες, ζωγράφο. Η Χριστίνα είναι συγγραφέας· ένα από τα έργα της, το "Δυναστεία" γυρίστηκε σε τηλεοπτική σειρά.Η Ελισάβετ παντρεύτηκε σε δεύτερο γάμο τον Νηλ Μπάλφουρ, τραπεζίτη, στις 23 Σεπτεμβρίου του 1969 και χώρισε πριν από τον Νοέμβριο 1978· μαζί απέκτησαν ένα γιο: Νικόλαος-Αύγουστος Μπάλφουρ γενν. 1970, απέκτησε τέσσερα τέκνα.Η Ελισάβετ παντρεύτηκε σε τρίτο γάμο τον Μανουέλ Ουγιόα Έλιας στις 28 Φεβρουαρίου 1987, ο οποίος απεβίωσε το 1992· δεν απέκτησαν παιδιά.Η πριγκίπισσα Όλγα απεβίωσε στο Παρίσι στις 16 Οκτωβρίου 1997 και ετάφη στο βασιλικό μαυσωλείο, στην Εκκλησία του Αγίου Γεωργίου στη Σερβία. 11 Ιουνίου 1903 - 22 Οκτωβρίου 1923: Η Βασιλική Υψηλότητα Πριγκίπισσα Όλγα της Ελλάδας και της Δανίας 22 Οκτωβρίου 1923 - 16 Οκτωβρίου 1997: Η Βασιλική Υψηλότητα Πριγκίπισσα Όλγα Καραγιώργεβιτς* (στη Γιουγκοσλαβία) 22 Οκτωβρίου 1923 - Ιανουάριος 1929: Η Βασιλική Υψηλότητα Πριγκίπισσα Όλγα της Σερβίας (διεθνώς) Ιανουάριος 1929 - 16 Οκτωβρίου 1997: Η Βασιλική Υψηλότητα Πριγκίπισσα Όλγα της Γιουγκοσλαβίας (διεθνώς)Μετά το γάμο της η πριγκίπισσα Όλγα έφερε το τίτλο της Βασιλικής Υψηλότητας στην προσωπική της ιδιότητα και όχι σύμφωνα με τον βουλευτικό νόμο του Σερβικού βασιλικού οίκου από το 1909, ο σύζυγός της, όντας μέλος της βασιλικής οικογένειας, είχε το δικαίωμα στον τίτλο του Υψηλότατου. Ένας νέος βουλευτικός νόμος, που εγκρίθηκε τον Απρίλιο του 1930 επέκτεινε το δικαίωμα του τίτλου Βασιλικής Υψηλότητας και στα νεότερα μέλη.Τιμητικές διακρίσεις Μεγαλόσταυρος της κυρίας του Τάγματος του Αγίου Σάββα, από τον Οίκο των Καραγεώργεβιτς Μεγαλόσταυρος της κυρίας του Τάγματος των Αγίων Όλγας και Σοφίας, από τον Οίκο της Ελλάδας Παρασημοφόρηση Κοινωνικής Πρόνοιας (Πρώτη Θέση με Διαμάντια), από τη Γερμανία.